

ที่ มท ๐810.7/ว 1210 กรมส่งเสริมการปกครองท้องถิ่น

 ถนนนครราชสีมา กทม. ๑๐๓๐๐

 14 มีนาคม 2568

เรื่อง การอบรมสัมมนาชี้แจงการประเมินประสิทธิภาพขององค์กรปกครองส่วนท้องถิ่น ประจำปี 2568

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย 1. แบบรายงานการแต่งตั้งทีมประเมินฯ จำนวน 1 ฉบับ

 2. ตัวอย่างคำสั่งแต่งตั้งทีมประเมินฯ จำนวน 1 ฉบับ

 3. แบบตอบรับเข้าร่วมการอบรมฯ จำนวน 1 ฉบับ 4. กำหนดการและเอกสารประกอบการอบรม จำนวน 1 ฉบับ

ด้วยกรมส่งเสริมการปกครองท้องถิ่นกำหนดให้มีการดำเนินการอบรมสัมมนาชี้แจง
การประเมินประสิทธิภาพขององค์กรปกครองส่วนท้องถิ่น ประจำปี 2568 จำนวน 2 วัน ระหว่างวันที่
27 - 28 มีนาคม 2568 เวลา 08.00 - 17.00 น. ณ ห้องประชุม 3201 อาคาร 3 ชั้น 2 กรมส่งเสริม
การปกครองท้องถิ่น และผ่านสื่ออิเล็กทรอนิกส์ Webex เพื่อให้ผู้เข้ารับการอบรมได้ทราบถึงแนวทางการตรวจประเมินไปในแนวทางเดียวกัน ตลอดจนเพื่อให้มีความรู้ ความเข้าใจในแนวทางการประเมินประสิทธิภาพ
ขององค์กรปกครองส่วนท้องถิ่น (Local Performance Assessment: LPA) ประจำปี 2568 และการประเมินองค์กรปกครองส่วนท้องถิ่นที่มีศักยภาพสูง (High - Potentiated Local Assessment: HPA) ประจำปี 2568

กรมส่งเสริมการปกครองท้องถิ่นจึงขอความร่วมมือจังหวัดแจ้งสำนักงานส่งเสริมการปกครองท้องถิ่นจังหวัด ดำเนินการ ดังนี้

1. แต่งตั้งทีมประเมินประสิทธิภาพขององค์กรปกครองส่วนท้องถิ่น ประจำปี 2568
กำหนดทีมละอย่างน้อย 4 คน ประกอบด้วยข้าราชการสำนักงานส่งเสริมการปกครองท้องถิ่นจังหวัด
และท้องถิ่นอำเภอโดยพิจารณามอบหมายให้ตรวจประเมินองค์กรปกครองส่วนท้องถิ่นในพื้นที่ที่มิใช่พื้นที่
ที่ข้าราชการผู้นั้นปฏิบัติหน้าที่อยู่ (ข้ามพื้นที่ตำบลหรืออำเภอในเขตจังหวัด ยกเว้นกรณีมีข้าราชการไม่เพียงพออาจมอบหมายตรวจประเมินในพื้นที่ที่ปฏิบัติงานได้) โดยให้ทีมประเมินฯ ดำเนินการประเมินครอบคลุม
ทั้งการประเมินประสิทธิภาพขององค์กรปกครองส่วนท้องถิ่น ประจำปี 2568 และการประเมินองค์กรปกครองส่วนท้องถิ่นที่มีศักยภาพสูง ประจำปี 2568 ทั้งนี้ จำนวนทีมประเมินประสิทธิภาพขององค์กรปกครอง
ส่วนท้องถิ่น ให้จังหวัดพิจารณากำหนดจำนวนตามความเหมาะสม

2. มอบหมายเจ้าหน้าที่ที่เกี่ยวข้องในสังกัดสำนักงานส่งเสริมการปกครองท้องถิ่นจังหวัด
และทีมประเมินประสิทธิภาพขององค์กรปกครองส่วนท้องถิ่นทุกคนเข้าร่วมการอบรมฯ ระหว่างวันที่
27 - 28 มีนาคม 2568 เวลา 08.00 - 17.00 น. ผ่านสื่ออิเล็กทรอนิกส์ Webex

/ 3. ให้จัดส่ง ...

- 2 –

3. ให้จัดส่งแบบรายงานการแต่งตั้งทีมประเมิน พร้อมสำเนาคำสั่งแต่งตั้งทีมประเมิน และแบบ
ตอบรับเข้าร่วมการอบรม ภายในวันจันทร์ที่ 24 มีนาคม 2568 ทางไปรษณีย์อิเล็กทรอนิกส์ dla0810\_7@dla.go.th

รายละเอียดปรากฏตามสิ่งที่ส่งมาด้วย

จึงเรียนมาเพื่อโปรดพิจารณา

 ขอแสดงความนับถือ

 อธิบดีกรมส่งเสริมการปกครองท้องถิ่น

กองพัฒนาและส่งเสริมการบริหารงานท้องถิ่น

กลุ่มงานส่งเสริมการบริหารกิจการบ้านเมืองที่ดีท้องถิ่น

โทร. 0 2241 9000 ต่อ 2322

ไปรษณีย์อิเล็กทรอนิกส์ saraban@dla.go.th

ผู้ประสานงาน : นายอานนท์ เพชรหนู

ร.อสถ. .................................................

บุญประสงศ์ ผอ.กพส. ...........................

ลัดดาวรรณ ผอ.กง.บด .........................

กีรตา นวผ.ชพ.......................................

อานนท์ นวผ.ชก. .................................